ตื่นเช้ามามีอาการเวียนหัว และก็วูบหลังตื่น แต่พอนอนลงไปอีก ก็รู้สึกโลกหมุนค่ะ พอลุกขึ้นก็เวียนหัวเหมือนเดิม แล้วก็คลื่นไส้ กินข้าวไม่ลง พอฝืนกินก็อวกออก แล้วก็อวกเป็นช่วงๆ อาการแบบนี้เคยเป็นครั้งนึง ตอนกินวุ้นเส้นตอนกลางคืน แล้วครั้งนี้ก็กินวุ้นเส้นตอนกลางคืนเหมือนกัน ไม่แน่ใจว่าเป็นเพราะกินวุ้นเส้นแล้วอาหารไม่ย่อยหรือว่าเพราะสาเหตุอื่นคะ โปรดให้คำแนะนำและวิธีการป้องกันอาการแบบนี้ด้วยค่ะ
สวัสดีค่ะ อาการเวียนหัวแบบบ้านหมุน คลื่นไส้ อาเจียน อาจเกิดจาก1. อาหารเป็นพิษ จากการทานอาหารหรือดื่มน้ำที่ปนเปื้อนเชื้อโรคหรือพิษของเชื้อโรค ซึ่งอาการหลักคืออาการคลื่นไส้ อาเจียน เวียนหัว แต่มักไม่ทำให้ถึงกับเวียนหัวแบบบ้านหมุน นอกจากนี้อาจมีปวดท้อง ท้องเสียร่วมด้วย2. สาเหตุจากโรคต่างๆ ของหู เช่น- โรคตะกอนหินปูนในหูชั้นในหลุด หรือ โรคหินปูนในหูชั้นในเคลื่อนที่- น้ำในหูไม่เท่ากัน- ประสาทการทรงตัวอักเสบ- ประสาทหูชั้นในอักเสบ- การใช้ยาบางชนิดที่มีผลต่อระบบประสาททรงตัวในหูชั้นในในเบื้องต้น ควรจิบน้ำเปล่าบ่อยๆ เพื่อป้องกันภาวะขาดน้ำจากการที่มีอาเจียน และอาจดื่มน้ำเกลือแร่เสริม และควรงดทานอาหารไปก่อน ให้ทานเฉพาะอาหารเหลว เช่น นม เป็นต้น นอนพักผ่อน หากยังเวียนหัว อาจทานยาแก้เวียนหัว เช่น dimenhydrinate (ไดเมนไฮดริเนต) เป็นต้น หรือหากยังมีอาเจียน ก็ทานยาแก้อาเจียน เช่น metoclopramide เป็นต้น แต่หากอาการยังไม่ดีขึ้น ก็ควรไปพบแพทย์เพื่อค่ะ